Universitat de Deusto - Viquipèdia, l'enciclopèdia lliure\nLibrary ot the University of Deusto (en)\nLa Universitat de Deusto —Deustuko Unibertsitatea (basc)— és una universitat regida per la Companyia de Jesús en el barri de Deusto de la ciutat de Bilbao (País Basc). També té un campus de menor grandària a Sant Sebastià.\n2 Edificis representatius\n3 Grups d'investigació\n4 Professorat i alumnes\nEdifici central de la Universitat de Deusto, on es fan estudis de dret\nFundada en 1886 pels Jesuïtes, va contribuir, en l'àmbit educatiu, al desenvolupament industrial de la regió del Gran Bilbao, sent des dels seus orígens una universitat amb prestigi en tota Espanya. Actualment el seu rector és José María Guibert Ucín, S.J.\nEl Campus de Bilbao es compon de diversos edificis, entre ells:\nL'edifici de La Literària, el més antic, on s'imparteixen els estudis de dret, amb títol propi d'Especialitat Econòmica.\nL'edifici de la Universitat Comercial (La Comercial), fundada per la Fundación Vizcáina Aguirre, que alberga els estudis d'administració i direcció d'empreses.\nL'edifici del Centenari o FICE (annex a la Literària), on s'imparteixen estudis de ciències de l'educació, com les carreres d'educació social i psicologia.\ni finalment, L'edifici d'ESIDE (Estudis Superiors d'Enginyeria de Deusto), dedicat a alumnes d'estudis de noves tecnologies, com enginyeria en informàtica, telecomunicacions, automàtica i electrònica, i organització industrial.\nMuseu Guggenheim (Bilbao) i la Universitat de Deusto cara a cara en els marges de la Ria, units per la passarel·la Pedro Arrupe\nEntre els grups d'investigació d'aquesta universitat destaquen:\nInstitut d'Estudis Bascs.\nSeminari Alfonso Irigoien.\nLaboratori de Psicologia de l'Aprenentatge, entre altres.\nEn la pàgina web de la fundació es pot accedir al Catàleg d'Oferta Científica de la Universitat, on es troben tots els equips d'investigació actualitzats.\nProfessorat i alumnes[modifica]\nHi han impartit classes Javier Elzo, Andrés Ortiz-Osés, Albert Dou Mas de Xexàs, José María Lidón, Xabier Arzalluz, Fernando Lamikiz i Carlos Sobera.\nEntre els alumnes que han passat per aquesta universitat en les seves més de 100 anys d'història es troben coneguts personatges de la vida espanyola i basca com Gerardo Diego, Manuel de Irujo, Agustín Rodríguez Sahagún, Sabino Fernández Campo, José Félix de Lequerica Erquiza, Joaquín Almunia, Antonio Garrigues Walker, Carlos Garaikoetxea, José Antonio Ardanza, Fernando Buesa Blanco, José María de Oriol y Urquijo, Joseba Sarrionaindia, Federico Paternina, Emilio Botín, Emilio Ybarra Churruca, José Ángel Sánchez Asiaín, Espido Freire, Álex de la Iglesia, Mario Conde, Pedro Luis Uriarte, Iratxe Ibarra, Lorea Bilbao, Igone Etxebarria, José Ortega y Gasset.\nNo obstant això, segons la Universitat, el personatge més rellevant de la seva història no ha estat ni un alumne ni un professor, sinó un porter i sagristà, el beat Blas Francisco María Gárate.\n↑ José Mª Guibert, nombrado Rector de la Universidad de Deusto\nA Wikimedia Commons hi ha contingut multimèdia relatiu a: Universitat de Deusto\nUniversitat de Deusto - Lloc web oficial\nObtingut de «https://ca.wikipedia.org/w/index.php?title=Universitat_de_Deusto&oldid=25183436»\nLa pàgina va ser modificada per darrera vegada el 7 oct 2020 a les 00:42.


Luxury Ocean View Apartment Karon Beach Phuket Tailàndia - Ofertes d'hotels amb els MILLORS DESCOMPTES EN LÍNIA\nKaron, Phuket, Tailàndia - Veure al mapa\nMés informació sobre Luxury Ocean View Apartment Karon Beach\nConvenientment situat a Phuket, Luxury Ocean View Apartment Karon Beach és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Luxury Ocean View Apartment Karon Beach és compromet a que la seva estada sigui el més còmoda possible. Per anomenar algunes de les comoditats de l'hotel, hi ha transport hotel/aeroport, habitació familiar, lloguer de cotxes, restaurant, ascensor.\nGaudiu de les comoditats d'alta gama com ara aire condicionat, escriptori, balcó/terrassa, ventilador, aparell de televisió per tal de relaxar-vos després d'un cansat dia. L'hotel ofereix meravelloses instal.lacions d'oci com centre esportiu, piscina exterior que faran de la vostra estada una experiència inoblidable. Gaudeixi d'incomparable serveis i d'una localització de prestigi a Luxury Ocean View Apartment Karon Beach.


tens un racó dalt del món: cançons per a regalar, seleccionades\n06 d’octubre 2016\ncançons per a regalar, seleccionades\nLa velocitat amb què avança la tecnologia fa que algunes costums o hàbits es tornin fugissers i que, quasi sense adonar-nos-en, quedin reclosos al passat.\nA l'últim quart de segle XX, alguns humans teníem el costum de regalar als amics, o alguna persona a qui li volíem posar de manifest el nostre amor, una cinta de caset gravada amb una selecció de cançons. La tria havia de ser acurada, perquè els missatges que s'escoltaven en sentit literal, o entre línies, fossin els adequats a l'ocasió.\nVosaltres éreu dels qui gravàveu cintes per a regalar?\nPresentacions El nostre pitjor enemic: Cornudella,...\nAl IV Festival de Músiques en Terres de Cruïlla\nLa ràbia, de Lolita Bosch\nLa crisi dels vuitanta, d’Olga Xirinacs\nEl nostre pitjor enemic, una altra portada?\nfa trenta anys i un dia\nNomés per tu\nA frec de pell\nmilers d'històries, és a dir, d'emocions\nLlegint Francesc Valls Calçada\nD’ON PROVÉ LA PARAULA MADURAR?\nMúsica en Terres de cruïlla\nL'incert alberg, de Josep Igual\nFlor del desierto, de Lola Salmeron\nEstimades Zambrano, de Mercè Foradada\nCaure de paus a la galleda.\nJordi Masó i Sergi G. Oset, microcontaires a Tens ...\nLlegint el conte "Reciclatge", de No és la derrota...\nRelats i guitarra a Vinebre.\nTots tenim un preu. I un prou!\nLa decisió de Brandes, d'Eduard Màrquez\nLes mil i una, de Jordi Masó\nPau, de Rafel Duran\nL'home de lava, d’Anna Molina\nCom és que m’heu deixat apuntar a percussió?\nEstèril intent de fer-se invisible entre les reste...\nArgelagues, de Gemma Ruiz\nfeina feta per plaer\nDoctor, em fa mal si...\nContes i música a Vinebre. Albino Tena i Jesús M. ...\nPassatgers dels temps\nA Vall-de-roures, amb El nostre pitjor enemic\nEls fruits vermells, de Lluís Vilarrassa\nDoble presentació a Amposta\nLlegendes de boletaires i altres llegendes de munt...\nprojectil o canó?\nNo recordo l’hora exacta. Sí el dia, sí el mes, sí...\nEl nostre pitjor enemic a cadena Ser Móra d'Ebre\nIncert camí, d’Eduard Prats\nSensacions d'El nostre pitjor enemic a Móra d'Ebre...\nLa llum trenca lanit; una mirada, la solitud..Ins...\nArribarà el dematí, de Joanjo Garcia\nEls Ports. Natura i art.\nEmbolica que fa fort!, de M. Àngels Bogunyà


Espectacle de llum i color per carnaval en un gran pavelló amb l’actuació de l’Orquestra Litoral i un DJ local.\nTot un espectacle de llum i color per carnaval en un gran pavelló amb l’actuació de l’Orquestra Litoral i un DJ local. En aquesta ocasió les necessitats tècniques novament havien d’estar clares des del principi, amb un pavelló tan gran i de difícil sonoritat l’opció va ser fer una visita tècnica anterior al muntatge per no tenir sorpreses.\nEn aquesta ocasió l’equip de so d’Xtreme va tornar a donar la talla amb 19.200w de so i 142dB / 1m. Van tenir la responsabilitat d’anul·lar molts rebots i reproduir un so de qualitat a la sala amb més de 3.500 persones. El So va ser en directe i de qualitat.\nEls tècnics en il·luminació de l’empresa van optar per fer 2 sistemes paral·lels i diferents ja que, després de l’actuació de l’Orquestra litoral, un Dj local prenia les regnes de l’espectacle fins a altes hores de la matinada.\nPer a l’actuació de l’Orquestra vam muntar 10 mòbils de 575 spot, a més de diversos sistemes de led potents a la part de darrere amb tons càlids davant. D’aquesta manera vam aconseguir fer una de l’espectacle una realitat.\nPer al Dj uns focus de led d’última generació 4×1 de 180W cadascun van il·luminar i van canviar de color la seva zona. Mentre 4 caps mòbils de led de 60w sistema beam marcaven la diferència per a la secció més jove de la nit.


Arxius de Diversos - EL XUT DE L'ÒLIBA\nPostil·les d'en Jaume Graupera\nmarç 06, 2018 6 de març de 2018 JaumeLeave a comment\nUna creença és una palanca que, quan s’activa, mou gairebé tot allò que conforma la vida d’una persona. Sam Harris, El fin de la fe Una creença és una fe? Més aviat és un convenciment. La fe sembla més aviat un conjunt estructurat de convenciments. En la mesura que un convenciment determina una conducta...\n"Una creença és una palanca"Llegeix +\ngener 21, 2018 19 de febrer de 2018 JaumeLeave a comment\nAllò que no diu Zoido és el més important del seu discurs. Perquè el sinistre de l’Interior va parlar l’altre dia davant del Senat per donar explicacions sobre l’us dels efectius policials el dia 1 d’octubre. Va dir: L’actuació va ser proporcional, legítima i necessària Va costar 87 millions d’euros Va mobilitzar sobre 5000...\n"Allò que no diu Zoido"Llegeix +\nagost 04, 2017 29 d'abril de 2018 JaumeLeave a comment\nNo sóc el negre que espera darrere de la tanca. Perquè jo, aquesta samarreta, la veig des de Melilla. Però fa anys que me’l miro. Està assegut all peu del Gurugú, a Marroc, a l’altra banda de la tanca, amb la seva pell fosca, que és com dir que és negre. I amb les...\n"No sóc el negre que espera darrere de la tanca"Llegeix +\nFa dos dies que vaig al gimnàs\nagost 03, 2017 29 d'abril de 2018 JaumeLeave a comment\nFa dos dies que vaig al gimnàs. De totes les maneres més despersonalitzadores de fer esport que puc imaginar, aquests gimnasos de màquines i artefactes són les que guanyen. Hi he anat altres vegades, i sempre he tingut la mateixa sensació: la majoria dels seus usuaris van a la seva, no parlen, no comuniquen....\n"Fa dos dies que vaig al gimnàs"Llegeix +\nagost 02, 2017 29 d'abril de 2018 JaumeLeave a comment\nNo sóc de Tossa, però hi dormo quan em deixen els usuaris i usuàries dels bars i discoteques que m’amenitzen les nits. Tampoc tinc la rutina de mirar la tele a hores fixes i a programes triats. Això m’obliga a fer zàpping. Ho confesso: tinc un vici menor. M’agraden els debats polítics. He vist...\n"No sóc de Tossa, però hi dormo"Llegeix +


"Pentateatre Atòmic" inaugura el nou Aquitània | Barcelona Cultura\n"Pentateatre Atòmic" inaugura el nou Aquitània\nL’obra consta de cinc històries que es representen en cinc espais diferents de l’antiga Filmoteca de Catalunya fins al 4 d'agost\nAmb la convicció de què un altre tipus de teatre és possible, i després de la seva bona acollida a la Nau Ivanow i a l’Alexandra, el Pentateatre Atòmic, ara amb el Volum 3, aterra al nou Aquitània Teatre, antiga seu de la Filmoteca de Catalunya.\nEl cèlebre espai es reinventa, així, per acollir aquest original espectacle, que ofereix un total de cinc obres (cadascuna, de quinze minuts de durada i de gèneres diferents) per cinc espais de l’Aquitània. Aquest tercer volum, doncs, permet als espectadors veure els espais de l’antiga Filmoteca com mai abans s’havien vist: el terrat, la sala de projeccions de les pel·lícules, les oficines del teatre, el hall i l’aparador de l’entrada.\nL’espectacle, que es pot veure fins al 4 d'agost, torna a ser dirigit per Josep Maria Riera, Marc González de la Varga i Raül Z. Méndez, amb una desena d’actors i actrius, entre els quals destaquen Alzira Gómez, Roger Batalla, Carla Torres, Paco Moreno o el propi Josep Maria Riera.\nEls cinc relats es divideixen en una història d’amor i ciència-ficció; un drama desbordat de tendresa; un soliloqui interpretat per un actor que despulla la seva ànima i el seu ofici; una comèdia entre un peculiar gurú i la seva pacient de càncer; i una obra sense títol a la qual un membre del públic posarà nom. Aquesta última història és fruit del dramaturg Iván Morales, que s’ha volgut afegir a la festa del nou Pentateatre Atòmic, tot i que aquest mes també estrena el seu Jo Mai en el marc del Festival Grec.


ANPE salva l’acord marc que desconvoca la vaga (Mercè Pinya)\nFETE-UGT, Alternativa i UOB no ratifiquen l’acord negociat per STEI i FE-CCOO\n3 min. Palma 09/10/2015 21:03\n651x366 DIVISIÓ SINDICAL L’acord marc fou ratificat per només 3 dels 6 sindicats presents a la mesa. / ISAAC BUJ DIVISIÓ SINDICAL L’acord marc fou ratificat per només 3 dels 6 sindicats presents a la mesa. / ISAAC BUJ\nLa Mesa Sectorial d’Educació ratificà ahir l’acord marc negociat entre els comitès de vaga i la Conselleria d’Educació. Ho féu, però, per la mínima i gràcies al suport d’ANPE, que se sumà als vots dels sindicats que l’havien negociat, STEI i la FE-CCOO. Així, la vaga indefinida quedà desconvocada per aquests dos sindicats.\nLa composició de la Mesa Sectorial feia que l’STEI, que té 15 representants a la Junta de Personal Docent, i FE-CCOO (5) necessitassin el suport d’almenys un dels altres sindicats. Aquests només podien ser o bé ANPE (5) o FETE-UGT (5), ja que tant Alternativa (8) com UOB (5) estan sotmesos a la voluntat de l’Assemblea de Docents.\nFinalment, només ANPE ratificà l’acord, perquè FETE-UGT es negà a participar de la votació sobre un acord “tancat, que s’ha negociat fora de l’àmbit de la Mesa Sectorial”, explicà el secretari de Comunicació, Jordi Picó. “Des de la Conselleria ens han dit que l’acord es pot desenvolupar, però veim que està tancat i que poc podrem moure”, va afegir Picó.\nANPE donà suport al document perquè, “amb independència del color polític, no podem perdre aquesta oportunitat de negociació”.\nAixí com estava previst, la segona força sindical, Alternativa, no signà l’entesa a l’espera que l’Assemblea de Docents s’hi pronunciï en la votació en els centres prevista per als dies 14 i 15 d’octubre. Des del sindicat explicaren ahir que no poden dir “ni que sí ni que no”, perquè el sentit del seu vot sempre anirà en consonància amb el que decideixi l’Assemblea.\nMés contundent fou UOB Ensenyament, que s’hi posicionà clarament en contra i comunicà al conseller Martí March, al director general de Planificació, Antoni Morante, i a la directora general de Personal Docent, Rafaela Sánchez, que no signava l’acord perquè pensen que “la Conselleria no ha volgut escoltar la veu dels docents i s’ha precipitat signant un acord amb dues forces sindicals que només han consultat els seus afiliats”. UOB titlla l’acord de “lesiu, regressiu i incomplet”.\nL’STEI donà ahir per “tancada una etapa de conflictivitat extrema provocada pel Govern del PP de Bauzá i que va atacar tots els pilars del sistema educatiu públic”. Igualment, recordaren que hi ha “molts punts en conflicte” que no formen part de les convocatòries de vaga i que, a partir d’ara, “amb el retorn de la normalitat negociadora” a la Mesa Sectorial d’Educació, l’STEI tornarà a posar damunt la taula. Uns assumptes la prioritat dels quals “es vol consensuar amb la resta de sindicats”.\nMartí March valora positivament la ratificació del document, tot i la divisió sindical. “Amb aquesta ratificació assolim el nivell de normalitat que nosaltres volem, perquè només així podem abordar seriosament els problemes que té el nostre sistema escolar”, digué. Assegurà que té clar que “el document s’ha de desenvolupar en el marc de la Mesa Sectorial, i que els distints sindicats poden fer propostes concretes”.


CAIGUDA DEL CABELL - Farmàcia Guarc\nLa caiguda del cabell i la pèrdua d'espessor és una preocupació molt comuna i habitual. Normalment al dia ens cauen uns 65 cabells, aquests són simplement com a conseqüència de la renovació capil·lar, però quan apareix un desajust entre els que perdem i els nous que creixen és quan comencem a preocupar-nos per la caiguda del cabell, per si està més fràgil o per si estem perdent massa capil·lar.\nHi ha diferents causes que afavoreixen la caiguda del cabell: l'estrès pot afectar a la renovació capil·lar; una alimentació desequilibrada pot derivar en uns cabells més fràgils; o simplement la genètica ens pot portar de cap.\nEl primer pas ha de ser identificar la causa d'aquest augment de pèrdua perquè per sort, hi ha diferents tractaments per lluitar contra la caiguda del cabell:\n¿Com lluitar contra la caiguda del cabell?\n– En persones que noten que tenen una major pèrdua capil·lar en determinades èpoques, com poden ser pics d'estrès o èpoques de l'any com la tardor, és molt recomenable utilitzar ampolles o locions d'efecte local i intensiu per tal d'ajudar a recuperar la vitalitat capil·lar.\n– En els casos en que la dieta no es equilibrada, la millor opció per combatre la fragilitat capil·lar i la pèrdua de massa, és lanutricosmètica, que ens proporciona el nutrients essencials per tal de que el cabell creixi fort i sa.\n– Igualment, els anys i la genètica poden fer que la pèrdua de cabell no sigui un problema puntual, sinó que esdevingui una qüestió quotidiana, en aquests casos és recomanable fer servir xampús anticaiguda combinats amb xampús suaus, per tal de cuidar i reforçar el cabell diàriament.\n– Evitar productes agressius pel cabell, com poden ser tints, banys de color o utilitzar planxes i assecadors a altes temperatures.\n– Disminuir l'estrès, evitant situacions d'angoixa i cansament excessiu.\n– Seguir una alimentació sana i equilibrada, així afavorirem una aportació adequada de nutrients, vitamines i minerals.


COMENTARI D’UN QUADRE: LA LLOTJA, DE RENOIR | La Bellesa Blog Cultural COMENTARI D’UN QUADRE: LA LLOTJA, DE RENOIR – La Bellesa Blog Cultural\nCOMENTARI D’UN QUADRE: LA LLOTJA, DE RENOIR\nLa llotja és una pintura a l’oli realitzada per un dels més importants pintors francesos de la història de l’art, Pierre-August Renoir. La va realitzar l’any 1874 i està considerada com una de les obres més interessants del període impressionista.\nEls impressionistes van compondre diverses obres amb imatges de llotges en el seu desig per representar escenes de la vida moderna. Per això Renoir mostra les diversions de la burgesia parisenca, entroncant així amb el Realisme.\nNo només a França, també a Anglaterra pintar escenes de la vida quotidiana es va convertir en el principal objectiu dels artistes en el segle XIX. Tant les imatges com l’estil s’encaminaven cap a la modernitat i van refusar els valors i les normes de L’Acadèmia i van començar a plasmar escenes que destacaven per la seva rellevància social o política.\nEn aquesta línia, Renoir va representar una elegant parella a la llotja d’un teatre d’òpera.\nEls models eren Edmond Renoir, germà del pintor i Nini, model professional.\nLes dues figures son protagonistes absolutes de la representació, especialment Nini en primer pla.\nVeiem que l’artista utilitza una pinzellada ràpida i empastada, sense atendre gairebé als detalls; s’incorporen les ombres acolorides i l’efecte atmosfèric que dilueix els contorns. També s’observa un esplèndid joc de contrasts cromàtics en el que el color negre vol tenir el seu protagonisme derivant la seva densitat cap als vestits d’Edmond i Nini i les ulleres que ell sosté amb la mà.\nRenoir sempre destacarà pel seu exquisit dibuix, com es posa de manifest amb el rostre de la noia, ple de volum i bellesa. Destaca el treball dels ulls, la boca i la delicada pell de la model que contrasta amb el rostre d’Edmond més a l’ombra. La cara d’aquest és més indefinida i la galta esquerra sembla confondre’s amb el fons.\nEls rouches del vestit a l’alçada del canell de la noia estan realitzats amb tènues difuminats de pintura, una tècnica que era habitual en Renoir.\nI al coll veiem un magnífic collar fet a base d’infinitat de punts de color blanc que fan contrast i brillen amb els tons crema de les seves carnacions.\nD’altra banda, unes delicades pinzellades creen el vermell de les flors que adornen el vestit. L’abundància i riquesa de les teles del vestit contrasta amb el to de la pell, ressaltant encara més per les roses que adornen el seu cabell.\nConsiderant el conjunt de les obres de Renoir, s’ha de dir que encara que no de manera exclusiva, és un pintor de dones. Les seves obres revelen un tipus de dona molt original que ja es veu aparèixer des del seu començament. Es el de la jove parisenca que va des de la burgesia fins a la classe obrera, des de la modista fins a la jove que balla als locals de Montmartre, una figura esvelta i vestida amb gràcia, somrient i ingènua.\nA questes parisenques dels segle XIX i XX, Renoir els dóna un atractiu comparable amb el que van imprimir els pintors del segle XVIII en un món ben diferent i en unes dones de classe també diferent.\nRenoir deia que en pintura i literatura el talent només es mostra en el tractament de la figura femenina. Doncs aquesta obra és un magnífic exemple per la seva bellesa simple i tècnica, del talent del pintor.\nQui vulgui veure l’original d’aquest quadre hauré de viatjar a Londres dons es troba a la Courtauld Gallery de la capital anglesa.\nEl pintor Pierre-August Renoir.\nPer saber més d’ell: http://ca.wikipedia.org/wiki/Pierre-Auguste_Renoir


Lake CX176-X Negre comprar i ofertes a Bikeinn\nDescripció Lake CX176-X\nLa cadència més alta i els temps de recorregut més llargs que caracteritzen el ciclisme de carreteres requereixen un control de peu excel·lent per evitar punts calents i entumiment. La versió àmplia ofereix un volum addicional de 15 mm a la bola del peu per damunt de l'amplada estàndard. Amb un ajustament molt més proper que qualsevol de les nostres rutes fora de carretera, el nostre Sport subministra el peu de forma segura per evitar qualsevol moviment no desitjat. Aquest últim compta amb una caixa de la bola ajustada amb precisió, amb un arc alt i un ample mitjà.\nSola: Sola de nylon injectable de fibra de vidre Lake Sport (compatible amb 3 forats)\nEstàs buscant Lake CX176-X? A bikeinn trobaràs tot tipus de Calçat ciclisme de les millors marques de prestigi. Per exemple Lake, una de les marques top que et garanteix la millor qualitat de fabricació. No esperis més i equipa’t amb els millors productes de mà de la botiga online de ciclisme bikeinn.\nCaracterístiques Lake CX176-X\nSostenibilitat Lake CX176-X


Valls analitza el subsòl que amaga l'emblemàtica plaça de l'Oli\nUn tècnic amb un georadar, un mètode de prospecció arqueològica no invasiu, analitzant el subsòl de la plaça de l'Oli de Valls.\nDescobreixen que una antiga canonada trencada és l'origen de les humitats i problemes estructurals que arrossega l'àmbit\nActualitzada 30/12/2020 a les 11:41\nL'Ajuntament de Valls ha fet un estudi del subsòl de la plaça de l'Oli, en ple centre històric, per descobrir l'origen de les humitats i problemes estructurals que afecten des de fa molt temps el terra de la plaça i condicionen qualsevol intervenció futura en aquest àmbit. Tot apunta que una canonada trencada seria la causa d'aquestes patologies. La plaça de l'Oli és porxada amb vells habitatges i botigues tradicionals. Ara s'han fet proves amb georadar i tomografia elèctrica, unes prospeccions no invasives amb les quals es treballa a la superfície sense necessitat de perforar, i que serviran per confirmar si les humitats provenen d'aquesta canonada. L'estudi, que també buscava l'antic empedrat de l'espai, va detectar altres problemàtiques.\nL'any passat ja es va dur a terme un estudi topogràfic en el marc dels treballs previs a l'actuació al pany nord de la plaça, on el Pla d'Ordenació Urbanística Municipal, el POUM, hi planteja nou habitatge i allotjament turístic. A través d'unes cates per analitzar les humitats i filtracions al terra de la plaça, es va descobrir que una antiga canonada que perdia aigua n'era la causa, i també que una volta estava esquerdada. A partir d'aquí es va voler intensificar el seguiment arqueològic per saber més sobre l'estat del subsòl de la plaça.\n«Volíem posar més llum i tenir una radiografia de tot el subsòl, imprescindible per poder-hi actuar en un futur», afirma la regidora d'Urbanisme i Centre Històric de Valls, Sònia Roca. A través de la prospecció geofísica, els impulsos elèctrics detecten diferents profunditats, des del mig metre de fondària, on hi ha l'entramat de canonades, i fins als quatre metres, on s'hi troben les cavitats del subsòl. Ara caldrà fer una interpretació exhaustiva de totes les dades recollides en aquest entorn que, per precaució, s'ha tallat a l'accés de vehicles.\nUna plaça emblemàtica i protegida\nL'emblemàtica plaça de l'Oli està protegida com a Bé Cultural d'Interès Local (BCIL). Amb una superfície d'uns 450 metres quadrats, és les dues places porxades del barri antic, històricament lligada a activitats mercantils. Hi conflueixen els carrers de la Peixateria i de Sant Oleguer, del Mercat i de la Verdura. Té planta rectangular i està porxada per dos dels seus costats enfrontats. L'estructura del conjunt respon a les característiques dels mercadals dels pobles catalans, segons informen fonts municipals.\nComenta el contingut : Valls analitza el subsòl que amaga l'emblemàtica plaça de l'Oli


Fitxa artística - Guia Bàsica del Vianant Temporal\nGuia Bàsica del Vianant Temporal. Un altre lloc gestionat amb el WordPress\nCreació: Jordi Oriol, Carles Pedragosa i Marc Permanyer.\nProducció executiva: Helena Font.\nVeus:: Glòria Cano, Isak Férriz, Jordi Oriol, Carles Pedragosa i Marc Permanyer.\nProducció: Fira Tàrrega 2021 i Indi Gest.\nGravació, edició i mescla: estudi Onasound de Barcelona\nCol·laboració en el disseny de so: Pau Matas\nLa Guia Bàsica del Vianant Temporal és una coproducció de FiraTàrrega i Indi Gest per a l'edició 2021.\n— Abans de començar\nAquest és un espectacle pensat per a dos espectadors. Necessites un acompanyant amb qui interactuaràs durant tota l'escolta de la funció. Un dels dos escoltarà l'àudio A, mentre que l'altre escoltarà l'àudio B. Assegureu-vos que cadascú té el seu, i no us repetiu!\nAquell qui hagi comprat l'entrada, podrà reenviar l'email amb les descàrregues al seu acompanyant, o bé compartir-lo per whatsapp des de la mateixa plana de descàrregues.\nAbans de començar l'espectacle, necessitareu connexió a internet per baixar-vos el material: és a dir, els arxius d'àudio que escoltareu. Un cop els tingueu descarregats, just abans de començar l'espectacle, activeu el MODE AVIÓ perquè ningú us interrompi l'escolta durant la funció.\nEls àudios que escoltareu han d'anar a la vegada. És a dir, heu de començar alhora, clicar "play" al mateix moment per tal d'anar sincronitzats. La funció està pensada perquè els dos àudios vagin al mateix temps.\nSi tens Android\nPer descarregar l'àudio en un dispositiu Android, veureu com es mostra la descàrrega a la part inferior de la pantalla: Seguidament, cliqueu "Obre" i veureu la pantalla de reproducció:\nSi tens iPhone\nPer descarregar l'àudio en un dispositiu iPhone, cal obrir l'enllaç en Safari: Un cop descarregat, cliqueu sobre la icona de la part superior de la pantalla Seguidament, cliqueu en la icona de l'arxiu i veureu la pantalla de reproducció.\nEn una plaça\nEn el moment de començar l'espectacle, tant tu com el teu acompanyant heu d'estar junts i en una plaça. Pot ser la plaça del poble, qualsevol plaça de la ciutat, tant és si és de dia o de nit, si ets al costat de casa o l'altra punta del món, però comenceu junts i en una plaça.\nTelèfon i Auriculars\nTant tu com el teu acompanyant necessitareu uns auriculars a través dels quals escoltareu l'espectacle. Necessitareu també un dispositiu mòbil per reproduir l'arxiu d'àudio. Recordeu de carregar les bateries tant del dispositiu com dels auriculars (si en tenen!)\nAixò és tot. Que gaudiu de l'espectacle!\nInstruccions en PDF\nSobre la compra d’entrades


Espot veu amb preocupació els casos de delinqüència juvenil\nXavier Espot ha reconegut que els casos reiterats de furts amb força i furts de mercaderia que hauria perpetrat una banda formada per majoritàriament menors d'edat estava creant un neguit entre la població i comprometia la imatge de seguretat del país. Per això, ha felicitat el Cos de Policia per haver desarticulat la xarxa, i haver detingut dos nois de 17 anys, ja coneguts per l'Àrea de justícia juvenil.\nEl ministre creu, a més, que és motiu de preocupació el fet que fossin menors d'edat i, a més, joves amb un arrelament al país, i tot i que poques vegades s'havia donat un cas de furts tant reiterats, ha volgut defugir d'alarmismes perquè ha assegurat que no són situacions noves al país.\nAixí, considera que per reduir aquest tipus de delictes cal seguir treballant de manera transversal entre la Policia, l'Àrea d'atenció a la infància i l'Àrea de justícia juvenil i mesures penals alternatives i, “més que incidir en la repressió, cal sobretot centrar els esforços en la prevenció”.\nAmb tot, el ministre considera que cal fer una “revisió en profunditat” de la Llei qualificada de la jurisdicció dels menors de l'any 1999, per adoptar mesures “més adaptades a les circumstàncies actuals”. En aquest sentit, creu que s'han de revisar certes mesures disciplinàries que actualment no són suficientment disuasòries i que, per tant, fomenten actes delictius.\nArtículo anteriorEspot diu que s'ultima una reforma de la Llei del Raonador\nArtículo siguienteAndorra la Vella celebra el Robatori de les Olles


S'inaugura l'exposició 'Per molts anys, malparits!' | Enderrock.cat\nLa mostra commemora els 30 anys del disc més emblemàtic de Sopa de Cabra\nLa inauguració serà avui a les 12h a la Casa de Cultura de Girona amb la presència de la banda, i es podrà visitar fins al 5 de novembre\nInauguració de l'exposició 'Per molts anys, malparits!'\nRedacció | 30/09/2021 a les 11:00h\nSopa de Cabra enregistrant el disc 'Ben endins' | Xavier Mercadé\nAquest migdia s'inaugura l'exposició Per molts anys, malparits! a la Casa de Cultura de Girona. La mostra, que es podrà visitar fins al 5 de novembre, recull fotografies, vídeos i material commemoratiu per celebrar les tres dècades del llançament de Ben endins (Salseta Discos, 1991), el disc més celebrat de Sopa de Cabra. La inauguració comptarà amb la presència dels membres de Sopa de Cabra i el diputat de Cultura de la Diputació de Girona, Albert Piñeira; a més del director del Grup Enderrock, Lluís Gendrau; Salvador Escribà de Salseta Records; Francesc Fàbregas, o Xavi Pascual, director del festival Strenes.\nEl doble àlbum va ser un èxit de vendes des del llançament, i amb el temps ha venut més de 130.000 còpies. La mostra -produïda i comissariada pel Grup Enderrock, amb el suport del festival Strenes- recull imatges inèdites dels fotògrafs Francesc Fàbregas i Xavier Mercadé, vídeos del concert, així com material gràfic promocional –cartells, entrades, acreditacions, etc.–.\nEntre els objectes exposats, cal destacar el quadre original del qual es va extreure la portada del disc Ben endins, obra de la dissenyadora i pintora Pilar Villuendas; el Disc de Platí original que acredita les 100.000 còpies venudes, juntament amb l'acreditació expedida per SGAE, i la guitarra acústica amb què Josep Thió va interpretar "Si et quedes amb mi" i "El boig de la ciutat" en el concert.\nPer molts anys, malparits! també revisa el context musical de l'època, i destaca els quatre discos més destacats que van néixer el 1991 de grups instal·lats a les comarques gironines: Raons de pes (Salseta Discos) d'Umpah-Pah, L'últim segell (Picap) de Sangtraït, Kitsch II (Audio-visuals de Sarrià) de Kitsch, i És blau, és fester (PDI) de Ja T'Ho Diré.


Com és el nou Pabelló Toll i l’Alberca de Torrent? | Valencia Extra\n“És una instal·lació en la qual tens tot a mà” destaca la regidora d’Esports, Susi Ferrer\n07/04/2021 - Ramón Martín\nLa setmana passada s’inauguraven les noves instal·lacions esportives del Pavelló Toll i l’Alberca, situat als afores de Torrent. Així, aquest poliesportiu ja ha sigut estrenat per alguns clubs de gimnàstica rítmica i bàsquet les activitats del qual es van veure restringides a causa del procés de vacunació massiva que s’està duent a terme en el pavelló El Vedat. La regidora d’Esports, Susi Ferrer, ha destacat com de pràctiques són aquestes instal·lacions, ja que “ho tens tot a mà. Estàs en la pista i no has de pujar escales a cap pis i està tot al costat”.\nEl conjunt de la parcel·la compta amb al voltant de 3.000 metres quadrats i està compost, a més del mateix recinte, per un jardí exterior, un pàrquing, uns bancs i un terreny en el qual s’instal·larà una zona de cal·listènia. El disseny de la instal·lació és modern i és accessible per a tothom, ja que està tot adaptat i el recinte “no compta amb tot just cap escaló”, assenyalava Ferrer.\nRes més arribar a aquest pavelló, hi ha dues maneres d’accedir: els vianants podran entrar a través d’una rampa, mentre que els vehicles tenen la seua pròpia entrada. El pàrquing compta amb diverses places, vigilades per càmeres de seguretat instal·lades tant en l’exterior com a l’interior de l’edifici. En la part de darrere hi ha una zona enjardinada, que ajuda al fet que no s’arrossegue la terra quan ploga i l’aigua es filtre correctament.\nJa a l’interior, res més entrar hi ha un xicotet hall, just davant de la consergeria, en el qual “en els pròxims dies” hi hauran dues màquines expenedores, ja que el poliesportiu manca de bar propi. Les instal·lacions compten amb dos banys, un total de quatre vestidors, dos exclusius per a àrbitres, una zona de farmàcia amb una farmaciola, destinada o bé a massatges o a tractar alguna malaltia física, i un magatzem en el qual es troben materials esportius com poden ser les barres del voleibol.\nLa pista principal de joc compta amb un total de 40 metres de llarg i 20 d’ample, més la grandària de les zones en les quals hi ha banquetes, perquè futurs espectadors puguen veure les activitats esportives, segons explica el gerent de la Fundació Esportiva Municipal, Francisco Sanchís. A més, aquesta àrea es pot dividir en tres pistes diferents, per la qual cosa poden haver-hi fins a tres grups diferents d’escoles practicant esport alhora sense haver d’aglomerar-se en un únic espai. Un total de 6 canastres de bàsquet, dues porteries de futbol i uns pals de voleibol que poden llevar-se i posar-se quan es desitge. Això fa que la pista estiga adaptada a acollir “tot aquest tipus d’esports”.\n“Tenim una necessitat important d’espai per a poder donar eixida a totes les peticions que hi ha i sobretot perquè la gent puga gaudir fent esport. Aquesta és la tercera instal·lació coberta que tenim, i amb això estem donant un servei immillorable amb les necessitats que tenim a la ciutat”, assenyalava l’alcalde de la localitat torrentina, Jesús Ros.\nAquest nou Pabelló Toll i l’Alberca es troba a uns quatre quilòmetres, aproximadament, del centre de Torrent (Carrer Toll-l’Alberca Calle B, 49). És per això que la forma més còmoda, de moment, d’arribar és a través del cotxe, perquè el trajecte es redueix a 10 minuts, en comptes dels 50 minuts que es tarda a arribar caminant. Com que, com segons han confirmat tant la regidora d’Esports com l’alcalde de la localitat, encara no existeix una línia de transport públic que connecte el pavelló amb la ciutat.\nPreguntat davant aquesta qüestió, Andrés Campos, regidor d’Estratègia, Innovació i Economia, ha respost que “estàvem gestionant en els pressupostos una redimensió del contracte de les línies de bus i la proposta era fer una línia que connectara les dues àrees industrials: Mes del Jutge i l’Alberca i tindre aqueixa línia habilitada en una freqüència major, sobretot en l’horari de la vesprada, que tindrà molt d’impacte, a més d’en el cap de setmana”. A més, Campos ha afegit que “crec que s’anava a proposar que qualsevol tiquet de cap de setmana de compra en l’Alberca suposara una reducció o una entrada gratis al bus”.


El F. C. Barcelona supera el Benidorm, mentre que el Granollers firma una gran remuntada davant del Puente Genil - Esport3 - TV3 i Catalunya Ràdio\nEl F. C. Barcelona supera el Benidorm, mentre que el Granollers firma una gran remuntada davant del Puente Genil\nEl Barça no ha pogut imposar la seva superioritat sobre el Benidorm fins a la segona meitat (41-25), quan l'equip revelació de la Lliga ha notat el cansament. El Fraikin Granollers ha remuntat davant del Puente Genil un partit que semblava perdut\n28/03/2015 - 21.35\nVíctor Tomas ha marcat 7 gols (www.fcbarcelona.cat)\nEl F. C. Barcelona ha superat el Benidorm per 41 a 25. Tot i la contundència del resultat, els blaugrana no han pogut deixar enrere el rival, un dels equips revelació de la temporada, fins a la segona meitat. A la primera, els visitants fins i tot han arribat a manar en el marcador en els minuts inicials abans d'encaixar un parcial de 5 a 0. Al descans, el resultat era de 19 a 15.\nEn la represa, els de Xavi Pascual han posat una marxa més al seu joc i, amb la seva velocitat en la circulació de pilota i els seus contraatacs, s'han escapat de forma definitiva davant un rival que ha acusat el desgast físic. En els últims minuts, l'entrenador del Barça ha fet saltar a la pista els seus jugadors menys habituals. Una circumstància que l'extrem Víctor Sáez ha sabut aprofitar. Un altre Víctor, Tomàs, ha estat el màxim golejador, amb 7 dianes.\nLa remuntada del Granollers\nEl Fraikin Granollers ha guanyat el Puente Genil (29-27) remuntant un partit que ja es donava per perdut. Els visitants guanyaven de 6 a 15 minuts del final; però el canvi de mentalitat dels vallesans en aquest tram final de l'enfrontament els ha donat un triomf gairebé impossible. El local Juan del Arco (8) ha estat el màxim golejador.\nAl descans, el resultat era d'empat a 16. El Puente Genil, que ja havia manat en el marcador durant la primera meitat, ha obert al segona amb un parcial de 0 a 4. A partir del 18 a 24, la defensa del Granollers ha millorat. Els andalusos han estat gairebé 10 minuts sense marcar. Amb les seves últimes energies, el segon classificat de la Lliga ASOBAL ha tancat el duel amb un parcial de 4 a 0 que li ha donat el triomf.


IESS ! Iniciatives d’Ocupació d’Economia Social i Solidària per la creació de llocs de treball a través de l’ESS a Tunísia - iesMed\nIniciProjectes i programes actualsIESS ! Iniciatives d’Ocupació d’Economia Social i Solidària per la creació de llocs de treball a través de l’ESS a Tunísia\nIESS ! Iniciatives d’Ocupació d’Economia Social i Solidària per la creació de llocs de treball a través de l’ESS a Tunísia\nPrograma EUROPEAID: IESS ! Iniciatives d’Ocupació d’Economia Social i Solidària per la creació de llocs de treball a través de l’ESS a Tunísia\nOctubre 2014-2017 (3 anys)\nObjectiu general: afavorir l’ocupació a través del desenvolupament de l’Economia Social i Solidària (ESS), font de cohesió social, prioritzant les regions desafavorides de Tunísia.\nObjectiu específic: Crear llocs de treball sostenibles pels joves i les dones creant i reforçant la xarxa d’empreses viables d’ESS a les províncies de Jendouba, Kasserine, Sidi Bouzid, Mahdia.\nR1) 200 joves a aturats/des i treballadors/es de manera informal de les regions objectius, estableixen un pla de negocis viable d’un projecte d’empresa de l’ESS gràcies a accions de sensibilització en temes de drets econòmics i socials i de treball a l’ESS, formacions de treball en xarxa a les 4 províncies objectiu.\nR2) Dos pols territorials pilots de l’ESS ofereixen un conjunt de serveis de suport eficaços i interconnectats als emprenedors socials en sinergia amb l’oferta de serveis que existeix, en 2 de les 4 províncies objectiu.\nR3) La viabilitat econòmica i social d’un nucli de 140 empreses d’ESS generadores d’ocupació a les 4 províncies està assegurada gràcies als serveis d’acompanyament i de comercialització i de la rèplica de models exitosos.\nLideratge: Cospe (Itàlia)\nCo-demandants : iesMed (Espanya), TCSE (Tunisian Center for Social Entrepreneurship – Tunísia), Oficines de Desenvolupament de les províncies objectiu (ODNO, ODCO, CGDR), iesMed (Espanya), CRESS PACA (Chambre Régionale de l’Economie Sociale et Solidaire PACA – França).\nSocis: ANETI (Tunísia), ABCDE (Association Beder pour la Citoyenneté et le Développement Equitable – Tunísia), Coeptis (Franca), ICOSI (França), Coopmed (França), Associazione Microfinanza e Sviluppo (Itàlia), ICNS (Instituzione Centro Nord Sud – Itàlia), REMESS (Réseau Marocain de l’Economie Sociale et Solidaire – Marroc).


Preparem el Carnestoltes! – AFA Escola Anxaneta\nAquest any, per tercera vegada, el nostre Gegant torna a participar a la rua de Carnestoltes de Mataró, el proper 10 de febrer.\nAcompanyarem a en Pallofa en la seva especial rua per la nostra ciutat i tornarem a entrar en el concurs de disfresses per gegants i comparses tal i com vàrem fer l’any passat, en el que vàrem aconseguir el primer premi.\nLa temàtica d’aquest any és el món xinès, concretament, l’any nou xinès (amb els seus dracs voladors, llums, colors, …).\nCom a AMPA i escola pública que som, ens hem d’autofinançar totes les activitats. En aquest sentit, la junta de l’AMPA, posa a disposició de la comissió de carnestoltes, els 500 € de premi de l’any anterior i uns 50 € més per acabar d’arrodonir un pressupost per poder garantir una disfressa bonica que ens representi tal i com ens mereixem.\nTot i això, les disfresses tenen un cost alt, malgrat que la producció de gairebé tot és pròpia per estalviar costos, és necessària una aportació de cadascun dels participants per tal de garantir que podrem assumir el cost total. En aquest sentit, el cost per poder-hi participar, serà de 15 € per als adults i 10 € per als infants.\nRealment es tracta d’una experiència meravellosa i tant la producció de les disfresses pròpies i del gegant, així com la rua en si mateixa, fa que tothom que hi participa, quedi atrapat i vulgui repetir any rere any.\nAquelles famílies que estigueu interessades a participar, us podeu posar en contacte amb l’AMPA de l’escola a través del correu (secretaria@ampanxaneta.cat) o bé al telèfon 685043419 i preguntar per Raquel Jerez.\n← Previous Previous post: Convocatòria d’assemblea general de l’AMPA\nNext → Next post: Exhibició de l’extraescolar de robòtica


Qui som – Moncan\nEns considerem dos apassionats cinòfils i amants de la natura, gaudim d’àmplia experiència i coneixement en el tracte i cura del gos dels quals tenim la sort de seguir aprenent tot compartint el nostre dia a dia.\nBenvinguts a Mon Can\nA Mon Can ens agrada fer la nostre feina seguint una sèrie de rutines i metodologies adaptades i pensades pel benestar del gos tenint en conte tant l’aspecte emocional com físic, anys d’experiència i convivència diaria amb ells ens han servit per a dur-ho a terme amb èxit.\nNucli Zoològic B2501016\nLa residència canina MON CAN va ser dissenyada i construïda per els mateixos propietaris, en Gerard i l’Eva, al tractar-se d’una residència amb una ràtio limitada, el tracte amb els seus clients i hostes és sempre proper i directe.\nDisposem de anys d’experiència en el tracte, cures i manteniment en totes les etapes i fases de la vida del gos, des de el naixament fins a l’etapa sènior.\nDisposem de coneixements i titulació:. Auxiliar Clínic Veterinari. Gestió i direcció de Nuclis Zoològics. Lliçència per a passejar gossos considerats com a potencialment perillosos.\nÉs molt gratificant veure com els gossos t’agafen com a referent durant l’absència del seu guia, el resultat sol ser la relaxació i com a conseqüència una millora en la seva confiança i capacitat d’adaptació a nous entorns i situacions millorant el seu grau de resiliència.\nÉs ben cert que cada gos és un món i com les persones, no tots disposen del mateix grau de resiliència, però si una cosa tenen en comú la majoria de gossos, és la gran aceptació i bona resposta a un entorn natural, carregat d’estímuls de gran valor per a ells i a la vegada en un ambient de tranquilitat i calma, aquesta és la nostre base, de fet valorem tant la calma que a Mon Can no solem sentir gossos a bordar de forma continua, excepte quan arriba una visita o bé passa un animaló pel bosc.\nMON CAN disposa de registre amb número de Nucli Zoològic vinculat amb el seu programa d’higiene i profilaxis assignat per el seu veterinari col·legiat, cumplint la normativa vigent.


Es desestimen totes les al·legacions presentades a les ordenances fiscals del 2020 | Nova Ràdio Lloret\nEl ple d'aquest divendres al matí\nHa estat aquest matí, en el darrer ple de l'any.\nDesestimades totes les al·legacions presentades en contra de les ordenances fiscals del 2020, per part d’ERC, Ciutadans, el gremi d’hostaleria, l’associació ‘Lobby d’entitats residencials, barris i comerços de proximitat’ i uns quants particulars. D’això ha servit el ple celebrat aquest matí a l’Ajuntament de Mar. L’equip de govern ha defensat els impostos i taxes de l’any que ve, argumentant que s’apliquen per “responsabilitat” i per poder “assumir els serveis oferts”. Mentre que tota l’oposició es queixa d’increments desmesurats, que no s’escolta la ciutadania i que es menysté l’oposició, a més de problemes formals en els terminis.\nLa regidora d’Hisenda, Lara Torres, en una de les intervencions del ple.\nLa sessió, de caràcter extraordinari i urgent, ha inclòs un recés per analitzar una al·legació presentada en l’últim moment pel grup de Ciutadans. Amb l’esmena corresponent de l’equip de govern i un informe de viva veu dictat per l’interventor, finalment s’ha fet la votació per desestimar totes les al·legacions. L’equip de govern hi ha votat a favor i tota l’oposició, en contra.\nJordi Sais (Junts per Lloret) argumenta que són “unes ordenances ajustades en forma i norma, no poden prosperar aquestes al·legacions de criteri polític”. Lara Torres (PSC), regidora d’Hisenda, afegeix que “no tenien cabuda perquè són al·legacions tècniques”.\nDes de l’oposició, Jordi Hernández (Ciutadans), considera que “no s’ha contestat l’al·legació que vam presentar el passat 23 de desembre, ho han intentat subsanar però no ho han fet bé”. No descarta presentar alguna reclamació demanant la nul·litat del ple.\nJordi Orobitg (ERC) diu que “hem intentat tornar el seny al govern” en afirmar que Lloret no pot suportar aquest augment de la pressió fiscal. Miguel Gracia (Lloret en Comú) assenyala que “l’equip de govern no respecta la participació ciutadana” i Lluïsa Baltrons (Força Lloret) opina que “no ha servit de res la mobilització en contra de la pujada dels impostos, no escolten els veïns”.\nEl ple d’avui, en començar la sessió.\nEl ple d’aquest matí, el darrer de l’any, ha permès desestimar les al·legacions i aprovar de forma definitiva les ordenances fiscals. Així poden entrar en vigor a partir de l’1 de gener del 2020.\nArticle anteriorLa 7a edició del torneig de waterpolo ‘Be Water My Friend’ es disputa a Lloret amb 28 equips juvenils\nArticle següentPle Municipal extraordinari 27 desembre 2019


Home » Nutrició » Aliments de temporada » El préssec\nEl préssec de vinya és una altra varietat, de color groc per fora i per dins i molt aromàtic, amb la pell rugosa i difícil de desenganxar del pinyol. Durant tot l’estiu es van succeint diferents varietats de préssec groc, amb una polpa més consistent que el préssec d’aigua.\nTambé tenim les nectarines, que pertanyen a la mateixa espècie botànica que el préssec (Prunus persica) i són el resultat d’empelts successius del préssec amb altres espècies del gènere prunus. La nectarina és una fruita molt suculenta, de gust dolç i lleugerament àcid.\nEl préssec conegut com a paraguayo també és de la mateixa espècie que el préssec i procedeix de l’Àsia Central i no del Paraguai com podria fer pensar el seu nom. Presenta una forma aixafada, amb pell tirant a verdosa o grisa i de gust una mica menys dolç que el préssec. Es cultiva al sud d’Europa i ha anat guanyant popularitat en els últims anys. És tracta d’una varietat molt productiva i que a més aguanta molt bé la càmera frigorífica.\nSi en tenim ocasió, la millor manera de consumir els préssecs és collir-los madurs de l’arbre i deixar-los reposar un parell de dies. Els que comprem han estat collits verds i madurats en càmeres frigorífiques, cosa que els fa perdre característiques organolèptiques.\nPel que fa a les propietats i indicacions del préssec, direm que és una fruita amb una equilibrada combinació de provitamina A o betacarotè (que el nostre cos transforma en vitamina A quan ho necessita), vitamines del grup B, vitamina C, vitamina E, potassi, magnesi i fibra. Tot això en quantitats moderades, però amb pràcticament gens de sodi i greix.\ncor fibra magnesi malalties renals nectarina obesitat paraguayo potassi préssec d'aigua préssec de vinya vitamina A vitamina C vitamina E


Nan Goldin, I remember your face\nDes del seu debut al Nova York dels anys setanta, l'artista nord-americana Nan Goldin ha contribuït a elevar una mica més la fotografia dins la seva categoria d'art. Mitjançant desenes de milers de fotografies, va immortalitzar no només a moltes celebritats del moment, sinó també al seu cercle d'amistats, artistes, amants, bohemis i dandis urbans. La seva obra és vulnerable i sense polir, embellida per una intimitat única creada entre ella i els seus subjectes. De vegades, però, està també marcada per una força autodestructiva que la fotografia mateixa aconsegueix redimir.\nGoldin no ha preservat mai a ningú en les seves fotografies, ni a ella ni als seus éssers més estimats. Les seves imatges documenten els alts i baixos de la vida d'una manera sense filtrar; en elles, el fet d'immortalitzar a les persones més properes també es converteix en verdaderes declaracions d'amor incondicional.


Granollers Vila Oberta a la Pau: 800 escolars participen a l'activitat "Amb pas ferm per un món sense barreres" a la Porxada | Ajuntament de Granollers\nInici » Granollers Vila Oberta a la Pau: 800 escolars participen a l'activitat "Amb pas ferm per un món sense barreres" a la Porxada\nGranollers Vila Oberta a la Pau: 800 escolars participen a l'activitat "Amb pas ferm per un món sense barreres" a la Porxada\nMés de 650 persones han visitat els refugis durant el cap de setmana de portes obertes. Dimarts 31 demaig, de 5 a 8 del vespre, encara es pot visitar el refugi de la pl. de Maluquer i Salvador\nEls alumnes, de l'escola Cervetó, han dipositat els peus de guix sota la Porxada, com a símbol del llarg camí que han de recórrer els refugiats per fugir de la guerra.\nAquest matí, a les 9, la mateixa hora que la ciutat va patir el bombardeig l'any 1938, s'ha fet al cementiri l'acte memorial del 78è aniversari i l'homenatge a les víctimes. Hi han assistit l'alcalde, Josep Mayoral; Federico Mayor Zaragoza, exdirector general de la UNESCO i president de la Fundació Cultura de Pau; Plàcid Garcia-Matas, director del Memorial Democràtic de la Generalitat de Catalunya; l'historiador Joan Garriga; representants dels Ajuntaments de Vila-real (Castelló) i Gernika-Lumo (País Basc), ciutats que també van patir bombardejos durant la Guerra Civil; també, representants del Consell Comarcal i dels Ajuntaments de les Franqueses, la Garriga, Canovelles i Granollers; del Consell Assessor de Can Jonch i de la Comissió Ciutadana de la Commemoració del Bombardeig; i alumnes del Col·legi L'Estel. L'acte ha tingut l'acompanyament musical de Laia Saperas (traverso) i Marion Peyrol (violoncel) i ha acabat amb la interpretació d'El cant dels ocells.\nDurant tot el matí, 800 nois i noies de 4t i 5è curs de 16 centres educatius han participat a l'activitat "Amb pas ferm per un món sense barreres" a la Porxada. Els estudiants han parlat a classe de la crisi dels refugiats i han fet una manualitat de caire simbòlic -uns motlles de guix dels seus peus- que han anat dipositant a la plaça, al costat d'un plafó informatiu. La plaça de l'Església acull tot el dimarts l'exposició "Ser refugiat. Compartint vivències", que inclou una tenda d'ajuda a humanitària de l'ACNUR.\nAquest cap de setmana, 677 persones han visitat els refugis de la pl. Maluquer i Salvador i de l'Ajuntament durant les portes obertes. Dimarts, de 5 a 8 del vespre, encara es podrà visitar el refugi de la pl. Maluquer i Salvador, en una activitat guiada que es farà en grups cada mitja hora.\nEl dijous 9 de juny, en el marc del Dia Internacional dels Arxius, es presentarà a Can Jonch (18 h) el projecte "31 de maig de 1938, relats d'un bombardeig", de l'Arxiu Municipal de Granollers, consistent en la incorporació de documents i testimonis a l'Arxiu Digital.\nRecordem que fins al dia 16 de juny es pot visitar també a Can Jonch (C. del Rec, 19) l'exposició "Síria, la paraula de l'exili", una mostra de fotografies de David González que ens acosta a la crisi humanitària desencadenada per la guerra a Síria, que ha obligat més d’onze milions de persones a fugir de casa seva.\nAlumnes de l'escola Lledoner\nDiumenge es va fer la caminada al bosc de la Pau


Aquí als Estats Units d’Amèrica hi ha uns quants catalans i catalanes, que per diverses raons, ja siguin personals o professionals ens han portat a creuar l’oceà. Aquí he conegut una noia que fa de professora en una Universitat propera al lloc a on estic, una universitat concertada. I la veritat és que no em puc queixar per a res del lloc a on estic. La noia que fa de professora en aquesta universitat ens va explicar que, malgrat no viure estrictament dins del campus, sinó en una casa fora de la zona vallada, pateix les mateixes restriccions que a dins. Per exemple, hi impera la llei seca, és a dir, no es pot beure alcohol, però tampoc en poden tenir a casa. Malgrat ser una professora, no pot tenir ni una ampolla de vi ni de cervesa. I per més inri, per a poder-ho controlar, la policia del campus té la potestat d’entrar quan vulgui a casa seva a controlar-ho. I com ens va contar, cada dos per tres tenia la policia a casa fins que es va queixar i al final no hi va, tot i que qualsevol dia se li pot tornar a presentar. Un altre fet sorprenent és que no es pot quedar a dormir ningú a casa seva, a menys que ho demani amb antelació i per no més de dues nits. Però com que un dels companys de casa no ho va fer i la policia ho va descobrir, ara tenen totalment prohibit tenir algú a dormir. I les visites... ben comptades i controlades. Ningú que no sigui un habitant pot estar més enllà de les 11 de la nit a la casa, i a més, no poden estar a la casa, per exemple, amb la porta tancada de l’habitació. Aquestes petites experiències semblen extretes d’una pel·lícula de terror o de riure, ja no sé què dir, però la veritat és que veure per creure. Els EUA, tant idíl·lics i avançats per algunes coses i tant ancorats en el passat per altres...


Premis 2009 dels guionistes nord-americans i de l’acadèmia irlandesa\nAvui és el dia dels BAFTA. Enllestit el Festival de Berlín, entrem a la recta final de la temporada de premis, amb els guardons de l’acadèmia britànica del cinema, que es lliuren aquest vespre. La setmana entrant serà el torn dels César francesos i l’altra, la dels ISA, Razzie i, sobretot, Oscar. Mentrestant, aquí segueix\nEls directors nord-americans també prefereixen Kathryn Bigelow a James Cameron\nKathryn Bigelow ha guanyat el Director’s Guild Award per The Hurt Locker, passant al davant de James Cameron i el seu Avatar. I Louie Psihoyos ha guanyat el mateix guardó com a director de l’exitós documental The Cove. Sobre les nominacions prèvies, podeu clicar aquí [Els directors nord-americans trien Bigelow, Tarantino, Cameron, Daniels i Reitman]\nSorpresa: els productors nord-americans prefereixen “The Hurt Locker” a “Avatar”\nSemblava -i sembla- que aquest hagi de ser l’any titànicament triomfal d’ Avatar, perquè l’èxit descomunal a la taquilla d’arreu del món i l’enlluernament espectacular que en causa el bededeu tecnològic haurien de deixar amb poques possibilitats reals la resta de “favorites” (és a dir, la cantarella: The Hurt Locker, Up in the Air, Precious…). Però, noi, aquesta matinada\nEl gremi nord-americà d’actors i actrius es decanta finalment per Jeff Bridges i Sandra Bullock, amb permís del repartiment d'”Inglourious Basterds”\nSandra Bullock, pel seu treball a The Blind Side, i Jeff Bridges, pel seu a Crazy Heart, que ja van guanyar respectivament els Globus d’Or de millor actor i actriu, han estat ara guardonats com a millors intèrprets del 2009 pels seus col·legues de l’ Screen Actors Guild. Això sí, fent costat als companys d’Inglourious\nEls directors nord-americans trien Bigelow, Tarantino, Cameron, Daniels i Reitman\nLa notícia és d’avui, però no aporta res de nou. Certament, el Directors Guild of America acaba de fer saber els nominats al seu guardó anual, que es lliurarà el 30 de gener a Los Angeles; però és que aquest gremi s’ha limitat a reforçar els noms que ja són a la primera línia de sortida\nLes nominacions als SAG Awards 2009 també aposten per “Up in the air”, “The Hurt Locker”, “Invictus”, “Precious”, “Inglourious Basterds”…\nLes nominacions als SAG Awards -anunciades avui- també aposten per “Up in the air”, “The Hurt Locker”, “Invictus”, “Precious”, “Inglourious Basterds”… Tot i que només fa 16 anys que es convoquen, els premis de l’Screen Actors Guild ja formen part d’aquest xup-xup de nominacions amb què es couen l’escudella dels Oscar. I, malgrat que només\nPremis del nord-americà Gremi d’Actors de Cinema (SAG 2009): les nominacions\nScreen Actors Guild (SAG) és la denominació del Gremi d’Actors nord-americà. A part de les seves funcions corporatives (gremials, sindicals, etc.), que han saltat a la primera plana informativa recentment per l’amenaça d’una vaga en la negociació amb la indústria de Hollywood, a part d’aquestes funcions, també tenen uns premis anuals, centrats però en la


La Ciutat de les Arts i les Ciències organitza accions per promoure el desenvolupament sostenible que culminaran amb un encès especial pel Dia dels Oceans | Notícies Dígitals\nLa Ciutat de les Arts i les Ciències organitza accions per promoure el desenvolupament sostenible que culminaran amb un encès especial pel Dia dels Oceans\n31/05/2021 cituat de les arts i les ciencies, desenvolupament sostenible\nLa Ciutat de les Arts i les Ciències dedica aquesta primera setmana de juny a el desenvolupament sostenible amb accions especials que inclouen una promoció 2×1 per premiar l’ús de la bicicleta, la instal·lació en els exteriors de Museu de l’exposició ‘Sobre Rodes’ amb models clàssics i l’encesa especial de tot el complex, el dimarts 8 de juny, pel Dia dels Oceans.\nA partir del dimarts 1 de juny es posa en marxa la promoció 2×1 #SobreRuedasCAC a Instagram, amb la qual es poden aconseguir entrades gratuïtes a al Museu dels Ciències o a l’Hemisfèric. Fins al dimarts 8 de juny, les persones que publiquin en el seu compte d’Instagram una foto amb bicicleta al complex podran beneficiar-se de dues entrades a preu d’una.\nNomés cal seguir el compte oficial de la Ciutat dels Arts i els Ciències a Instagram i publicar una foto amb bicicleta a l’entorn de la Ciutat dels Arts i els Ciències, com story o post, amb l’etiqueta #SobreRuedasCAC i etiquetant a @ciudadartesciencias.\nLes persones participants rebran per missatge privat l’octaveta 2×1 digital que hauran de mostrar a les taquilles de Museu o de l’Hemisfèric. Es podrà participar de l’1 a el 8 de juny i l’octaveta serà vàlida fins al 30 de juny de 2021.\nEs tracta d’una iniciativa amb la qual la Ciutat dels Arts i els Ciències se suma a la celebració mundial de Dia de la Bicicleta el proper dijous 3 de juny, en un mes que comença també amb el Dia de l’Medi Ambient el dissabte 5 de juny i el Dia Mundial dels Oceans, el 8 de juny. Per commemorar aquesta última data, l’Hemisfèric, el Museu dels Ciències, l’Oceanogràfic i Palau de les Arts s’il·luminaran de forma especial de color blau a partir de les 20 hores.\nUna altra de les accions previstes és la instal·lació de l’exposició ‘Sobre Rodes’ en els exteriors de Museu. Des models clàssics com el monocicle o el velocípede, la mostra recorre la història i evolució de les bicicletes a través de panells i reproduccions de diferents tipus d’aquest mitjà de transport.\nEn la seva aposta per promoure la mobilitat sostenible, la Ciutat dels Arts i els Ciències compta amb pàrquing de bicicletes amb suports totalment gratuïts a l’aparcament de l’Umbracle. Es troben als dos extrems de la planta baixa amb 81 llocs. A més, els i les ciclistes disposen d’aquest servei a l’entrada oest i est de al Museu dels Ciències amb 96 llocs\nTambé s’han instal·lat espais gratuïts per estacionar els patinets elèctrics, tant en els passejos exteriors com en el propi aparcament de l’Umbracle, amb un total de 120 llocs en total.\nEntre els compromisos de futur destaca la instal·lació de llocs de càrrega al pàrquing per a cotxes elèctrics o híbrids. Aquestes accions formen part de l’estratègia de la Ciutat de l’Arts i els Ciències, impulsant iniciatives pel desenvolupament sostenible, la salut i el benestar social com l’eliminació dels envasos de les ampolles de plàstic en les seves màquines vending o la prestació de serveis de lloguers de vehicles sostenibles, entre d’altres.\nNatura i medi ambient destaquen, a més, en l’oferta expositiva de la Ciutat dels Arts i els Ciències. La mostra ‘El Consell de la Infància contra el canvi climàtic. Junts podem aconseguir-ho ‘, l’exposició’ Davant el canvi, canviem ‘o el documental IMAX’ Amazon Adventure ‘de l’Hemisfèric són algunes de les propostes.\nTambé aquest any, més de 500 estudiants han participat en la primera edició de el concurs escolar ‘Acció pel clima’, organitzat per la Ciutat dels Arts i els Ciències.\nAccions mediambientals de l’Oceanogràfic\nL’Oceanogràfic centra les seves accions mediambientals en diversos punts de la Comunitat Valenciana. Per commemorar el Dia de l’Medi Ambient, 5 de juny, la Fundació Oceanogràfic, dins dels seus projectes de conservació i recuperació d’espècies, deixarà anar tortugues d’aigua dolça, Galápagos Europeu, a el Llac Viu de l’aquari. Aquest mateix dia, també es durà a terme la neteja de part de la platja de la Pobla de Farnals amb escolars del municipi, amb l’objectiu de conscienciar sobre la importància de preservar l’ecosistema marí.\nPer al Dia dels Oceans, 8 de juny, es preveu la solta d’una tortuga recuperada a la platja de Cullera i s’inaugurarà l’exposició ‘Som Aigua’, d’Isabel Muñoz, premi Nacional de Fotografia, a Casa Mediterrani d’Alacant. Una col·lecció de fotografies subaquàtiques realitzades en l’Oceanogràfic que evoca un planeta somiat en què conviuen animals i éssers humamos en perfecta harmonia.\n← El PP rebutja l’estoc de el PSOE a l’Hospital Provincial de Castelló i exigeix contractes davant acomiadaments\nL’Arniches celebra el combat de quarts de final del Torneig de Dramatúrgia, que impulsa l’IVC →


#termedelasetmana: ukulele | TERMCAT\nEs tracta d'un instrument de corda, que recorda una guitarra però de dimensions més petites.\nL'ukulele té origen hawaià: segons algunes fonts, navegants portuguesos van fer arribar a aquestes illes algun tipus de guitarra, i a partir d'aquí es va desenvolupar el nou instrument. De tota manera, aquesta versió no és compartida per tots els especialistes, com tampoc no ho és la que fa referència a la denominació: sembla que la forma ukulele (amb la variant ukelele) correspondria, en la llengua dels nadius hawaians, a l'expressió 'el regal que ens ha arribat de fora'.\nSigui com sigui, i al marge de discussions històriques i denominatives, l'ukulele s'ha escampat arreu del món, i amb la seva sonoritat ben característica, ja forma part del conjunt d'instruments que fan servir intèrprets de tota mena de música. Si us heu quedat amb curiositat per saber com sona, us recomanem que feu una cerca per internet i hi trobareu vídeos ben sorprenents, amb l'ukulele protagonitzant des de minuets clàssics a peces actuals, passant, és clar, pels sons hawaians.\nI si encara no heu acabat la curiositat, us convidem a conèixer altres instruments musicals amb la consulta del Vocabulari il·lustrat d'instruments musicals. Hi trobareu 262 instruments classificats, amb les imatges corresponents, i amb els equivalents en castellà, anglès i francès.


L’ORLA diu que cal canviar hàbits per arribar al nivell de països desenvolupats en relació als accidents laborals – FÒRUM.ad\nL’ORLA diu que cal canviar hàbits per arribar al nivell de països desenvolupats en relació als accidents laborals\nel: 29/04/12 18:55\nL’Observatori de Riscos Laborals d’Andorra (ORLA) ha elaborat el primer informe anual sobre la situació del Principat en relació a l’accidentalitat i les malalties a la feina. Tot i que estan esperant la validació del document per part del Consell Assessor, indiquen que Andorra parteix d’una posició molt bona respecte dels països en vies de desenvolupament, però encara manca una evolució en el canvi d’hàbits per poder estar a l’alçada dels més desenvolupats. També afirmen que moltes de les societats que compleixen amb els terminis de la llei de riscos laborals ho fan perquè els ho demanen les empreses grans amb qui treballen, ja que encara es considera un cost més que una inversió.\nCoincidint amb el Dia internacional de la seguretat i la salut al treball, celebrat el 28 d’abril, l’ORLA h a fet un balanç de la situació d’Andorra en aquest àmbit. Així, en el seu primer informe anual ha analitzat el posicionament d’Andorra en relació amb els països veïns. Països on fa més de deu anys que s’està implantant la Llei de prevenció de riscos laborals i que ‘és ara quan comencen a recollir els seus fruits’, han reconegut.\nAndorra és dels últims països europeus on s’està aplicant i, per tant, consideren ‘lògic’ que encara ‘no tinguem la conscienciació i el canvi d’hàbits de totes les tasques’, han manifestat els seus responsables. Segons l’anàlisi de l’ORLA parteix en bona posició respecte a les zones en vies de desenvolupament però encara cal assimilar aquest canvi d’habits i ‘una petita reglamentació’ per arribar a la situació de molts països desenvolupats, han indicat.\nD’altra banda, l’ORLA també vol recollir el màxim de dades dels serveis de prevenció aliens a les empreses per ‘crear una cultura preventiva’ i no només per poder evitar accidents i malalties laborals, sinó també ‘intentant analitzar i reconduir els accidents, corregir indicis que a la llarga provoquen accidents’, apunten.\nCompliment parcial dels terminis de la Llei de prevenció de riscos laborals\nEnguany, la celebració del Dia internacional de la seguretat i la salut al treball coincideix pràcticament amb el termini màxim donat per la llei perquè les empreses andorranes disposin d’un pla d’avaluació de riscos laborals. Es tracta d’una fotografia de les seves instal·lacions i dels riscos que tenen aquestes i els llocs de treball dels empleats. A partir d’aquí, hi ha una planificació de les tasques que ha de realitzar per millorar la situació, ha explicat el director gerent d’Assegurprevenció, Aureli Arribas .\nSegons els sondejos realitzats per l’ORLA hi ha empreses que estan al corrent dels terminis d’implementació de la Llei de prevenció de riscos laborals però també n’hi ha moltes que en són desconeixedores. De totes maneres, la llei assenyala que igual com la falta de reglamentació no implica l’incompliment de la llei, independentment dels terminis màxims fixats, l’empresa ha de vetllar per la salut i la seguretat dels seus treballadors. Per tant, encara que hi hagi un termini ‘no podrem al·legar desconeixement dels mateixos’, avisen des de l’ORLA.\nAmb tot, consideren que la percepció no és dolenta però moltes empreses s’han adaptat a la normativa perquè les grans empreses a qui presten serveis ‘estan obligades a exigir als seus industrials que es posin al dia en aquesta llei si volen seguir treballant per a elles. Del contrari els farien agafar un risc legal que no han d’assumir perquè els industrials han de complir la llei igual que l’empresa’, afirmen des de l’observatori.\nUn altre aspecte a tenir en compte és que les empreses més petites veuen l’adaptació a aquesta llei com un cost. Segons l’ORLA, en moltes ocasions no calen fer grans accions per eliminar alguns riscos i, a més, cal veure que ‘és una inversió, sobretot a mig i llarg termini, ja que suposa menys baixes, que els treballadors desenvolupin la seva tasca en les millors condicions i, per tant, siguin més productius; amb la qual cosa l’empresa factura més’.\nDe moment, és la pròpia empresa qui ha de complir amb les obligacions que marca la llei i només es comprova en cas d’accident o d’inspecció de treball, per això l’ORLA vol crear notes tècniques per fer màxima difusió dels compromisos que marca la llei. Amb tot, apunten que ‘més tard o més d’hora’ sortiran reglaments específics que regulin les accions dels serveis de prevenció aliens acreditats pel Govern que hauran d’entregar memòries anuals. Així, l’Executiu disposarà de la informació necessària sobre quines empreses han fet l’avaluació de riscos, quines han donat formació als seus treballadors i han implantat mesures d’emergència, així com les que han ofert exàmens de salut als empleats.\nPrecisament en aquest punt és en el que treballa especialment Assegurprevenció, ja que en menys d’un any s’ha de complir amb l’apartat de vigilància de la salut a l’empresa i totes elles han d’haver ofert als seus empleats exàmens de salut ‘per garantir que les tasques que està realitzant no estan afectant al seu estat general’, ha indicat Aureli Arribas. Unes proves que ha de fer el servei de prevenció, ha recordat, i no a través de la CASS.\nPer fomentar el canvi d’hàbits i optimitzar la inversió econòmica, el director gerent d’Assegurprevenció ha recomanat ‘complir ara amb els principis mínims que regula la llei’ i, en aquest sentit, la vigilància de la salut és ‘tancar el cercle’, doncs els clients ja coneixen els riscos que tenen a nivell tècnic però també com estan afectant a la salut dels seus empleats.\nEntrada Anterior: Un ciclista ferit en un accident a Sant Julià de Lòria\nEntrada següent: El #novullpagar s’escampa i arriba al Túnel del Cadí


MUSEU DE BELLES ARTS DE CASTELLÓ - CUARTO ELEMENTO\nPortada > > Exposicions > Històric d'exposicions > CUARTO ELEMENTO\ndel 19 de novembre de 2020 fins al 17 de gener de 2021 - MBACAS\nEsprémer cos i ment per a afrontar la creació artística és una constant en la vida dels artistes. L'artista s'enfronta permanentment amb una realitat cruel, cercant l'equilibri entre cobrir les seues necessitats i donar resposta a les seues inquietuds. Es veu obligat a tolerar constantment realitats dictades per sistemes estatals que en la majoria dels casos li brinden un suport inadequat, insuficient o formal.\nNomés tres elements: Mannà, Cos, Pensament. units mantenen una comunicació contínua amb el quart element: l'espectador. L'espectador és en certa manera un reflex de la realitat en diàleg o no, amb l'artista. Té els seus drets. Pot aplaudir, ignorar, xiular, negar, no acceptar o acceptar… L'artista i l'espectador depenen l'u de l'altre. La seua existència està mútuament\nARTISTA Maya-Marja Jankovic\nCOL·LABORACIONS Mima Jankovic, Nerea Coll, Luis Aguilar, Toni Castelló, Marc Farran, Carlos Pitarch, Alba Blanco, Miquel Mateu, Pepa Cases, Xavi Castelló, Marta Martín,\nManu Chabrera, Pedro Gilabert, Juan Cortés, Creative Connector, Artes Visuales, Teatro Pho


El Barça no està en condicions de competir la Lliga perquè abans necessita sortir del pou en què l’ha enfonsat la mala gestió\nEl Barça es va deixar mitja Lliga al camp del Cadis. Només mitja, perquè és desembre i són 12 punts de desavantatge, però la percepció és que el club no està en condicions de competir-la, perquè no té en aquests moments la grandesa que se li suposa per fer el que normalment fa, que és guanyar, intimidar, il·lusionar i aspirar a tot. És de pura lògica. Fa tres mesos va encaixar la pitjor derrota de la història i no va ser per casualitat. Leo Messi, el jugador franquícia de l’última dècada, és aquí només perquè el van obligar, ni més ni menys. L’equip necessitava una regeneració profunda i s’ha quedat a mig camí, perquè el club no se l’ha pogut permetre. I l’entitat no té lideratge, ni horitzó, ni impuls a l’espera que els socis triïn nou president i junta directiva el pròxim 24 de gener. Aquesta era l’herència i en aquesta situació la sorpresa seria que el Barça guanyés algun títol important. És més, la prioritat no és guanyar algun títol, sinó sortir d’aquest pou. I a hores d’ara, Ronald Koeman és l’única figura que té un pla per avançar en aquesta empresa.\nHi devia haver uns quants moments millors i situacions infinitament més favorables, tenint en compte la pandèmia i les restriccions econòmiques, per assumir el repte de ser l’entrenador del Barça, però l’heroi de Wembley va deixar el confort de la selecció holandesa per aterrar a la zona zero blaugrana i posar-se al capdavant d’una revolució, una renovació i una reconstrucció, tot alhora, tot amb pocs recursos, tot de pressa. El seu full de ruta implica tancar un cicle per poder-ne encetar un altre. Implica restablir la jerarquia natural en la relació entre entrenador i jugadors. Implica tornar a posar el talent individual al servei del joc col·lectiu. Implica buscar l’energia perduda a través del treball intens, de la competència interna i de la supressió de privilegis. Implica reduir tres o quatre anys la mitjana d’edat de l’equip. Implica la il·lusió, l’ambició i el creixement dels joves. Implica mirar més la Masia. I implica rescatar el concepte jugar bé per guanyar.\nPer poder lligar tants caps és obvi que fa falta temps i més recursos. Mentrestant, tràngols tan frustrants com el de dissabte al camp del Cadis sumen infinitament més que les declaracions prèvies de Carles Tusquets –president de la gestora– dient que hauria estat bo vendre Messi l’estiu passat, o el tuit de Víctor Font –aspirant a la presidència del Barça– tot just consumada la derrota amb què va recordar que el que cal és «un projecte sòlid que capgiri el club de dalt a baix». Difícilment un comentari tan encertat en el fons pot arribar a ser tan maldestre i oportunista buscant rèdit enmig de la tempesta d’un postpartit amarg. En tot cas tampoc sorprèn del tot en un candidat que va donar la benvinguda a Ronald Koeman el mes d’agost passat anunciant que, si ell guanyava les eleccions, el faria fora independentment de la feina que fes. Tal qual.


La FCVS col·labora amb l’estudi de voluntariat de l’Observatori del Tercer Sector\n27 de febrer de 2018 Voluntaris,cat\nL'estudi entra en la seva darrera fase de recollida de dades qualitatives a través de 9 grups de discussió. La FCVS s'encarrega de dinamitzar dos d'aquests grups. La FCVS ha col·laborat amb l’estudi de voluntariat dut a terme per l’Observatori del Tercer Sector a tot Catalunya per encàrrec del …\nEls protagonistes complementaris de la Llei de Voluntariat i Foment de l’Associacionisme són les entitats, doncs són un element imprescindible per a la concepció catalana del voluntariat. L'existència d’unes organitzacions que associen i canalitzen el treball dels voluntaris, vetllen per la seva …\nLes veritables protagonistes de la Llei de Voluntariat i Foment de l'Associacionisme són les persones voluntàries, doncs són l'element imprescindible perquè existeixi el voluntariat a Catalunya. És per tant molt important tenir clars els drets i deures de les persones voluntàries perquè no siguin …\nQuè és el Pla de Formació de l’Associacionisme i el Voluntariat?\nEl Pla de Formació del Voluntariat de Catalunya és una proposta formativa adreçada al voluntariat de qualsevol àmbit d'intervenció i als seus dirigents, impulsada des del Govern i amb la participació d'escoles i entitats de formació, d'experiència reconeguda. El Pla de formació (PFAVC) ha de …\nPer assegurar la coordinació del voluntariat a Catalunya, la Llei crea El Consell de l’Associacionisme i el Voluntariat de Catalunya (CAVC) com un òrgan consultiu i d’assessorament del Govern en matèries associatives i de voluntariat. Aquest ha de ser el principal espai d'interlocució entre les …\nQuè ha de ser el Registre de l’Associacionisme i el Voluntariat?\nUna de les novetats que incorpora la Llei del Voluntariat i foment de l’Associacionisme de Catalunya és la creació del Registre de l’Associacionisme i el Voluntariat de Catalunya. Aquest registre permetrà disposar d’una font d’informació actualitzada i rigorosa de les entitats que, al nostre …\nQuan ens acostem a una entitat qualsevol, és necessari poder observar en aquesta que té ben definida i ben estructurada la dimensió organitzativa en l’organigrama de les diferents persones que intervenen en el dia a dia de l’entitat. L’ètica, la transparència, la bona gestió...més enllà de ser …\nPer definir el concepte d’Acció Voluntària, pot ser útil recórrer a cercar la definició de cada una de les dues paraules que composen aquesta expressió. L’IEC (Institut d’Estudis Catalans) ens ajuda, com sempre, a trobar-ne el significat: per acció, la seva primera accepció ens diu que és la …\nBANNERS LLEI VOLUNTARIAT


Els liberals valencians exigeixen que siga el poble valencià qui decidesca les seues infraestructures\nEls valencianistes de centre han eixit hui dilluns al pas de la petició d’ERC de negar al Port de València la seua ampliació, recordant als independentistas catalans que en Espanya “tots tenen dret a decidir o debatre sobre quines infraestructures viàries, marítimes o aèries han de tenir els valencians i quines no es mereixen. Excepte els mateixos valencians”, han assenyalat fonts de Demòcrates Valencians a través d’un comunicat.\nAixí, expliquen des de DV que “mentre, en estos moments, no entenem la destrossa ambiental de les obres de l’autovia A38 paral·lela a l’autopista A7 i que van ser decidides per una Ministra socialista a Madrid, hem de contemplar que les preguntes d’alguna entitat valenciana amb les que discrepem siguen traslladades al Govern per ERC”, raonen.\nDV es manifesta a favor de l’ampliació del port de València per ser vital per a l’economia dels valencians i recorda a ERC que altres ports s’han pogut ampliar quan ho han necessitat com el de Barcelona.\nPer als liberals i demòcrates valencians, la política mediambiental no pot limitar-se a la pancarta oposant-se a projectes estratègicament molt importants per a l’economia del país. Hi ha molta més gestió a fer des de l’administració autonòmica i estatal en matèria de residus, energies renovables, reducció de gasos d’efecte hivernacle així com col·laborar amb el sector industrial per implementar models basats en l’economia circular; l’agricultura ecològica, KM0 etc…\nPolítiques que en altres Estats i regions europees estan duent-se a terme fa anys per governants liberals.\n“Avançar en la recepta ecoliberal seria, de bon tros, més eficient per frenar el canvi climàtic i l’esgotament de matèries primeres alhora que una oportunitat per rellançar l’economia front a l’immobilisme roig-verd o l involucionisme conservador”, conclou DV la seua comunicació.\nTags: Demócrates ValenciansPort de Valencia


Arxius de Europa Verda - Directe a Europa\nAmb la visita al mercat de Sant Pere i Sant Pau, el centre d’informació Europe Direct Tarragona (EDTgn) ha completat avui la ronda als mercats de la ciutat per donar a conèixer l’estratègia Del Camp a Taula, amb la qual la Unió Europea vol impulsar els pròxims anys un canvi en el sistema alimentari europeu. L’objectiu és avançar cap a un model més sostenible, tant pel que fa a la producció i el processat, com en la distribució i el consum d’aliments, involucrant a tots els agents de la cadena alimentària i prevenint el malbaratament.\nDe tot això se n’ha parlat també al programa mensual Una mirada directa a Europa del Matí de Tarragona Ràdio, que dijous es va desplaçar fins al mercat Central per sumar-se a la campanya informativa, juntament amb Ateneu l’Europeu, que ha repartit els tres dies díptics informatius entre paradistes i clients dels mercats. El dimecres també a la plaça del Fòrum.\nBona acollida entre paradistes i compradors\nA més d’informar de les polítiques europees, la visita als mercats també ha servit per prendre el pols i copsar que en pensa la ciutadania tarragonina d’aquest canvi que proposa Europa per als pròxims anys, en aquest cas els paradistes i la clientela dels mercats: “Miro sempre de comprar producte de quilòmetre 0 i de pagesos de la nostra zona, m’agrada més” explica Rosa Maria Gabriel, que afegeix: “Tinc seixanta-cinc anys i ja ho vaig aprendre de la meva mare, que anava a comprar als pagesos que venien a la Part Alta”. “Hem de ser conscients del poder que tenim quan decidim comprar una cosa o altra, diu l’Ateneu l’Europeu.\nEn la mateixa línia també es manifesta Anna Català en fullejar el díptic informatiu Del Camp a Taula: “Si la gent no ens conscienciem de la situació, ens fem mal a nosaltres mateixos. Que un producte ens arribi de l’altra punt del món és insostenible, no pot ser mai de la vida una bona opció”, afegeix.\nI ho constaten també els mateixos paradistes: “Cada vegada més la gent busca producte de proximitat, s’interessen i pregunten d’on ve abans de comprar”, explica Meritxell Pomerol, propietària de la Carnisseria que porta el seu nom. És una tendència que comenten en més d’una parada: “Dóna gust passejar pel mercat perquè constates que són molts els clients que busquen producte de proximitat i ecològic, més dels que ens pensem”, diu Ateneu l’Europeu, per a qui aquesta “és una batalla que a poc a poc anem guanyant, estic convençut que ho aconseguirem!”.\nA Tarragona, ‘Del Mar a la Taula’\nDe fet, Tarragona és una plaça privilegiada pel que fa a producte de proximitat. I el sector de la pesca n’és un bon exemple. Amb un port a sis minuts del mercat central, el gènere, com la sardina o el seitó que s’ha pescat durant la nit, arriba a la parada mitja hora després que les barques arribin a port; o, si és del que arriba a la tarda de les barques d’arrossegament, a tot tardar al matí ja està a la parada. Més fresc impossible!”, diu Josep Maria Vilar, d’Herminio Peixeteries. Això permet fer “una compra molt més adequada a la venda que tens, sense especular amb el producte, que és més fresc i el client en surt afavorit”, explica.\nPer a aquest paradista, “és vital avançar en una legislació que protegeixi l’ecosistema marí. Tot el que s’avanci per un sistema més sostenible benvingut sigui, ens hi va la nostra supervivència”, diu, mentre defensa la importància de la regulació i l’etiquetatge dels productes, dues qüestions clau en l’estratègia Del Camp a Taula.\nAjuts i polítiques per productors i empreses\nL’economia circular és també el futur per a la indústria alimentària. Ho explica Joan Ruiz, posant com a exemple la línia que segueix la Cooperativa Unió: “Les empreses estem alineades amb aquesta estratègia europea” de minimitzar el malbaratament i reduir la petjada climàtica: “No volem generar residus, volem crear subproductes amb aquelles matèries que ara no tenen valor i que en molts casos suposen fins i tot un cost per als productors.\nRuiz creu que això serà possible “gràcies a les noves tecnologies i als ajuts europeus” per avançar cap aquest model més sostenible. I posa un exemple del treball en R+D que estan fent des de la Cooperativa Unió: “La closca i les pells dels fruïts secs tenen moltes propietats, i se’n pot donar un ús. De la valorització de subproductes que no tenen sortida alimentària directa se’n poden treure altres aplicacions, com brises, salses, etc. Hi estem treballant”.\nL’estratègia europea va més enllà, i ja de cara al 2030 promou la reducció a la meitat de l’ús de plaguicides i l’excés de nutrients en el sòl agrícola, així com l’ús d’antibiòtics en la ramaderia i aqüicultura. Promovent l’agricultura ecològica també vol la protecció el paisatge i la biodiversitat.\nL’economia verda i sostenible “és una de les prioritats de la Comissió Von der Leyen. Totes les accions polítiques que es duguin a terme els pròxims anys posaran l’accent en el Pacte Verd europeu”, diu la responsable d’EDTgn, Marta Domènech, explicant que “l’objectiu és arribar a ser un continent neutre de cara l’any 2050, amb zero emissions i una economia sostenible per frenar el canvi climàtic”.\nMés informació de l’estratègia verda europea, consulta el díptic editat per EDTGN i consulta la pàgina web d’Europe Direct Green Deal.\n26 de març de 2021 /0 Comments/by Europe Direct Tarragona\nhttps://europedirect.tarragona.cat/wp-content/uploads/2021/03/de-camp-a-taula-edtgn.jpg 1145 1500 Europe Direct Tarragona https://europedirect.tarragona.cat/wp-content/uploads/2021/05/logo-edtgn-2-300x120.png Europe Direct Tarragona2021-03-26 15:01:362021-03-29 09:55:24Tarragona s’alinea amb l’estratègia "Del Camp a Taula"\nL’estratègia verda europea, als mercats de TGN\nCartell actes als mercats de Tarragona.\nEl Centre Europe Direct Tarragona (EDTGN) apropa aquesta setmana el Pacte Verd Europeu (també conegut com a Green Deal) als ciutadans de Tarragona, amb una campanya informativa als mercats municipals. Així, a partir de dimecres, i fins divendres, Ateneu l’Europeu visitarà el Mercat del Fòrum, el Mercat Central i el mercat de Sant Pere i Sant Pau per explicar de primera mà quin és el full de ruta de la Unió Europea per una economia sostenible. Dijous al matí, a les 9:30h, a Tarragona Ràdio parlarem de productes de proximitat i d’empreses que han tirat endavant el seus projectes amb fons europeus en el programa ‘Una mirada a Europa’, que es farà en directe des de les instal·lacions de la plaça Corsini.\nL’objectiu és que la ciutadania tarragonina conegui i faci seva l’estratègia verda europea, amb la qual es vol arribar a una economia neutra amb zero emissions l’any 2050, incentivant l’economia circular, protegint la vida humana, els animals i del medi ambient, i assegurant que la transició sigui justa i inclusiva per a tothom. I és que no hi ha planeta B!\nEn els mercats, Ateneu l’Europeu facilitarà un díptic informatiu publicat per EDTgn amb un dels pilars fonamentals per avançar cap a aquesta Europa més verda i sostenible: l’estratègia del Camp a Taula, amb la qual es vol transformar el sistema alimentari per un model just, ecològic i saludable. I és que actualment, un terç de les emissions globals de gas d’efecte hivernacle són produïdes per un sistema alimentari que, a més, no permet retorns econòmics justos ni mitjans de vida per a tots els actors de la cadena alimentària, especialment per als pagesos.\nL’objectiu que s’ha marcat la Unió Europea és capgirar aquest model i redissenyar el sistema alimentari actual, reduint la petjada climàtica i ambiental, garantint la seguretat alimentària, la nutrició i la salut pública, protegint el medi ambient, oferint noves oportunitats, amb recerca i innovació, promovent un marc legislatiu específic i liderant la transició mundial. Tot plegat per facilitar als ciutadans l’elecció d’una dieta vegetal, etiquetant els aliments per capacitar els ciutadans en la seva elecció i intensificant la lluita contra el malbaratament alimentari.\nAmb el full de ruta marcat pel Parlament Europeu, la Comissió Europea ja té clares les primeres mesures per avançar en aquest model, reduint l’ús de plaguicides i fertilitzants, que malmeten la biodiversitat en el clima, i reduint l’ús d’antibiòtics per animals de granja i d’aqüicultura que es calcula que ocasiona unes 33.000 morts cada any. Com a objectiu prioritari per al 2030, Europa aposta per estendre l’agricultura ecològica com a pràctica respectuosa amb el Medi Ambient.\nI tu, que fas pel Medi Ambient?\nEngegat el Pacte Verd, la ciutadania té l’última paraula per fer realitat aquesta estratègia verda europea, ja que a la producció i el processat i distribució sostenible dels aliments s’ha de sumar un consum també sostenible i el no malbaratament alimentari, per tancar el cercle. I aquesta serà la missió d’Ateneu l’Europeu als mercats tarragonins, apel·lar a la ciutadania per participar en aquest canvi de model cap a un model sostenible i circular. Una missió que ja va començar amb la campanya I tu què fas pel Medi Ambient?, també protagonitzada a Tarragona per Ateneu l’Europeu, amb sis vídeos amb consells i petites accions que tots podem incorporar el nostre dia a dia per causar un impacte positiu sobre el planeta. Aquí pots veure l’última vegada que vam visitar el mercat:\nPots veure tots els videos aquí\nUs esperem aquesta setmana als mercats, i us convidem a sumar-vos a aquesta Europa Més Verda i Sostenible seguint els consells de l’Ateneu! Seguiu #EDTgn a les xarxes socials; Facebook, Twitter i Instagram.\n22 de març de 2021 /0 Comments/by Europe Direct Tarragona\nhttps://europedirect.tarragona.cat/wp-content/uploads/2021/03/Cartell-destacat-edtgn-green-deal-mercats-tarragona.png 424 522 Europe Direct Tarragona https://europedirect.tarragona.cat/wp-content/uploads/2021/05/logo-edtgn-2-300x120.png Europe Direct Tarragona2021-03-22 09:45:032021-03-22 14:50:31L’estratègia verda europea, als mercats de TGN


21/04/2022 - COVID-19\nAquesta informació està en revisió permanent\nMantenir la distancia de seguretat de 2 metres entre persones.\nPosar-se la mascareta correctament (tapant nas i boca). El seu ús és obligatori per a totes les persones de sis anys o més en el transport públic, els centres sanitaris, les farmàcies i les residències de gent gran i si es tenen símptomes compatibles amb la COVID-19 o altres malalties respiratòries. Se’n recomana l’ús a les persones amb alguna condició de risc, aquelles que hagin estat en contacte estret amb una persona amb COVID-19, durant deu dies després del contacte, i quan s’hagi de cuidar a una persona malalta o sospitosa d’estar malalta.\nVentilar sovint els espais tancats (mínim 10-15 minuts cada hora amb una obertura mínima de 20 cm, sobretot després de tenir alguna visita o en espais compartits).\nReduir els contactes socials diaris, mantenir grups de convivencia habitual el més estables possible i evitar aglomeracions.\nNetejar i desinfectar la llar.\nMillor vacunar-se que no fer-ho.\nActualment, els casos confirmats de la població general, amb símptomes o sense, ja no han de realitzar aïllament obligatori. No obstant això, la recomanació si es tenen símptomes de la malaltia és quedar-se casa i evitar el contacte amb altres persones.\nOn puc trobar informació sobre la vacuna contra la COVID-19?\nEs pot trobar informació sobre la vacuna contra la COVID-19 i el procés de vacunació a:\nWeb de l’ASPB:\nCiutadania (Vacuna COVID-19)\nProfessionals (Vacuna COVID-19)\nQuè ha de fer una persona que tingui símptomes compatibles amb COVID-19?\nSi es tenen símptomes de COVID-19, no cal fer-se cap prova diagnòstica (PCR o test d’antígens), excepte si:\nSón persones vulnerables: tenen 60 anys o més, tenen immunodepressió o fan tractament amb immunosupressors, o estan embarassades.\nTenen contacte amb persones vulnerables: Tant si hi conviviuen o en tenen cura, com aquelles que treballen en un centre sanitari o sociosanitari, en qualsevol altre dispositiu o centre d’atenció a aquest col·lectiu, o en una unitat de transport sanitari.\nPresenten símptomes greus\nHan viatjat en els darrers catorze dies a una regió on està circulant una nova variant del virus.\nEn aquests casos cal posar-se en contecte amb amb el/la professional sanitàri de referència que ha de valorar el cas i la conveniència de realitzar una prova diagnòstica.\nLes persones que presentin símptomes lleus i no compleixin aquests criteris, i aquelles que tinguin un resultat positiu en la prova, han de:\nQuedar-se a casa fins que desapareguin els símptomes.\nExtremar les precaucions: reduir tot el possible les interaccions socials, utilitzar constantment la mascareta i mantenir una higiene de mans adequada durant els deu dies posteriors a l’inici de símptomes.\nEvitar especialment el contacte amb persones vulnerables i els esdeveniments multitudinaris.\nEn cas que els símptomes s’agreugin, contactar amb el/la professional sanitària de referència.\nSi us feu un test d’antígens a casa i és positiu, no cal que en notifiqueu els resultats.\nAvisar als contactes estrets del positiu.\nQuè he de fer si tinc símptomes de COVID-19?\nQuè vol dir estar en contacte estret amb un cas de COVID-19?\nEs considera un contacte estret qualsevol persona que ha estat en el mateix lloc que una persona positiva de COVID 19 durant un temps acumulat de 15 minuts o més en 24 h, a una distància inferior a 2 metres, des de les 48 hores abans de l’inici de símptomes fins al moment del diagnòstic. Si la persona diagnosticada amb COVID-19 no ha tingut símptomes es tindran en compte les 48 hores prèvies a la realització de la prova.\nVols saber si ets un contacte estret d’un positiu de COVID-19?\nTest de Salut: Soc contacte estret?\nEls contactes estrets de la població general no han de realitzar-se proves ni fer quarantena. No obtant, durant els deu dies posteriors a l’exposició es recomana:\nEvitar el contacte amb persones vulnerables.\nEvitar la interacció social al màxim, no anar a esdeveniments multitudinaris.\nMantenir les mesures de protecció (mascareta i distància).\nEl seguiment de contactes estrets per part del sistema de salut, i la realització de proves diagnòstiques a aquests contactes, s’activa quan un cas sospitós pertany a un dels col·lectius considerats vulnerables i el resultat positiu queda confirmat.\nOn puc trobar informació sobre la COVID-19 a les escoles?\nPodeu trobar enllaços a la informació sobre les mesures i el protocol d’actuació, preguntes freqüents i dades d’evolució, així com recursos de seguretat i higiene, i educació emocional a infantil i primària a l’apartat Escola i COVID-19 del web de l’ASPB.\nQuè cal saber sobre el SARS-CoV-2 i la malaltia COVID-19?\nL’anomenat SARS-CoV-2 és un coronavirus que pot afectar a les persones. La malaltia infecciosa produïda per aquest virus s’anomena COVID-19. En la majoria dels casos produeix símptomes respiratoris lleus, però en altres poden arribar a ser greus i produir complicacions.\nEls símptomes més comuns de la COVID-19 són febre, tos, i sensació de falta d’aire. En alguns casos també es poden presentar congestió nasal, rinorrea, mal de coll o símptomes digestius com a diarrea i dolor abdominal. En casos més greus, la infecció pot causar pneumònia, dificultat important per a respirar, fallada renal i fins i tot la mort. Algunes persones infectades no pateixen símptomes, ja sigui perquè la infecció no els produeix o perquè encara no han aparegut.\nLa transmissió es produeix principalment per la inhalació o el contacte directe amb ulls, nas o boca, de les secrecions respiratòries d’una persona infectada. Des que es contrau el virus, els símptomes de la COVID-19 poden trigar entre 1 i 14 dies a aparèixer, encara que normalment en triguen entre 4 i 7 dies. La transmissió de la infecció es pot donar 1-2 dies abans dels símptomes, durant tot el període simptomàtic i fins a 5-6 dies després. Cal tenir en compte però, que les persones infectades poden transmetre la infecció tant si han presentat símptomes com si no.\nEls grups de major risc són les persones majors de 65 anys i les que pateixen malalties cròniques, com hipertensió arterial, diabetis, problemes cardíacs o pulmonars i immunodeficiències, ja que tenen més probabilitats de desenvolupar una malaltia greu. Les dones embarassades també són un grup d’especial consideració. Aquestes persones i els seus convivents s’han de protegir especialment de la COVID-19.\nAlgunes persones que han passat la COVID-19 presenten símptomes persistents, més enllà de la durada habitual, d’entre 2 o 3 setmanes.\nEls símptomes persistents són variables, heterogenis i amb afectació de diversos sistemes i teixits. A més, poden anar canviant amb el temps. Els més freqüents són l’esgotament, l’ofec, la tos, els trastorns del gust i l’olfacte, les palpitacions, el dolor muscular i articular, el mal de cap, l’insomni, les dificultats per concentrar-se, les molèsties digestives i la sensació de febre, però també n’hi ha d’altres. L’ansietat i la depressió també són freqüents i es poden presentar a conseqüència de la situació viscuda.\nAquests símptomes poden persistir fins i tot en persones joves i sense patologia prèvia o que han patit quadres moderats o lleus. Són més freqüents en persones d’uns 40 anys i afecten més a les dones que als homes.\nLes persones que han passat la COVID-19 i continuen patint algun d’aquests símptomes, més enllà de la durada habitual, no han de dubtar en contactar amb el seu centre d’atenció primària.\nQuines eines i aplicacions COVID-19 hi ha disponibles?\nActualment està disponible l’eina ContacteCovid.cat per identificar els contactes estrets de COVID-19, a través d’uns SMS que els casos sospitosos, positius i contactes estrets rebran al seu mòbil.\nPer saber què és i com funciona, es pot visitar ContacteCovid.cat\nAl Canal Salut de la Generalitat de Catalunya també hi ha disponibles altres eines i recursos, així com recomanacions de salut:\nRecursos d’atenció sanitària no presencial\nIgualment trobareu informació general sobre la COVID-19 i sobre recursos de suport social i emocional a la ciutat al Web de l’Ajuntament de Barcelona:\nOn es pot trobar informació I recursos per professionals sanitaris?\nAl Canal Salut de la Generalitat de Catalunya es pot trobar més informació per a professionals:\nAl Ministeri de Sanitat es pot trobar més informació per a professionals:\nQuins altres canals es poden visitar per obtenir informació actualitzada i veraç sobre la COVID-19?\nHi ha informació falsa que circula per Internet i les xarxes socials que fomenta la por.\nAls següents enllaços es pot trobar informació sobre la COVID-19 actualitzada i de qualitat:\nCoronavirus – European Centre for Disease Prevention and Control